Downloaded from YTS.MX
Official YIFY movies site: YTS.MX
"DEATH AND THE KING'S HORSEMAN HANYA BOLEH DIREALISASIKAN
MELALUI EVOKASI MUZIK DARIPADA JURANG PERALIHAN". WOLE SOYINKA
NETFLIX MEMPERSEMBAHKAN
DIADAPTASI DARIPADA DRAMA PENTAS ASAL DEATH AND THE KING'S HORSEMAN
BERDASARKAN PERISTIWA SEBENAR DI OYO, NIGERIA, 1943, KEMUNCAK PERANG DUNIA II
Dia sudah tiba!
Elesin Oba sudah tiba!
Dia yang sentiasa gemar berhias
Pujaan hati semua wanita
Pencinta kehidupan dan benda indah Yang mengikut Si Raja mangkat
Dalam perjalanannya ke akhirat yang Dipanggil Elesin Oba seperti moyangnya
Engkaulah pribumi sejati Kerajaan Oyo Yang tahu rentak Shekere
Di rumah ladang di Siyanbola Keturunan Olukuegu
Ladigbolu daripada puak Oro dalam Atiba Kuat seperti dua batu yang mengisar elubo
Dia mesti menemani Raja yang mangkat agar Raja tidak jatuh ke dalam kegelapan
Teruskan keseronokanmu seperti Si Raja
Oh, Elesin!
Pemberani yang menikmati hidupnya Dia menikmati hidup sepenuhnya
Pemberani sedang Menikmati hidup sepenuhnya
Rumah Ayahanda kami
Sama seperti Raja-raja
Pemberani yang menikmati hidupnya Dia menikmati hidup sepenuhnya
Pemberani yang sedang Menikmati hidup sepenuhnya
Rumah Ayahanda kami sama seperti Raja-raja
Ayahanda. Ayahanda, semoga panjang umur.
Tuanku.
Nikmatilah hidup Tuanku.
Apa yang wanita-wanita ini lakukan kepada aku?
Berikan aku kejutan.
Kami telah menyaksikan ini
Apa-apa sahaja yang seseorang saksikan Tidak akan dapat dilupakan sepenuhnya
Kami telah menyaksikan ini
Elesin, kami telah menyaksikan ini
Apa-apa sahaja yang seseorang saksikan Tidak akan dapat dilupakan sepenuhnya
Kami telah menyaksikan ini
Elesin! Teruskan kenikmatan seperti Raja!
Apa-apa sahaja yang seseorang saksikan Tidak akan dapat dilupakan sepenuhnya
- Kami telah menyaksikan ini - Elesin
Teruskan kenikmatan seperti Si Raja
- Elesin, teruskan kenikmatan seperti Raja - Elesin, teruskan menikmati hidup
Seperti Oyo menikmati Kemasyhurannya di dunia hari ini
Elesin, teruskan menikmati kehidupan
Seperti Oyo menikmati Kemasyhurannya di dunia hari ini
Elesin, teruskan menikmati kehidupan
Kami akan bawa Ayahanda kami ke akhirat
Sesiapa yang tidak gembira hendaklah pergi
Kami akan menemani Ayahanda kami ke akhirat
Kami akan bawa Ayahanda kami ke akhirat
Sesiapa yang tidak gembira hendaklah pergi
Kami akan menemani Ayahanda kami Ke akhirat
Kami akan bawa Ayahanda kami ke akhirat
Sesiapa yang tidak gembira hendaklah pergi
Gembiralah
Ayahanda kita telah jejakkan kaki di pekan Ayahanda kita telah jejakkan kaki di pasar
Marilah kita semua bergembira
Gembiralah
Ayahanda kita telah jejakkan kaki di pekan Ayahanda kita telah jejakkan kaki di pasar
Marilah kita semua bergembira
Bagaimana dengan keadaan pasar?
Selamat sejahtera.
Elesin,
ke mana kau tergesa-gesa nak pergi macam ayam jantan muda tiada ekor berhias?
Pergi ke tempat ayam jantan muda aku tidak perlukan perhiasannya.
Begitulah kehidupan.
Dia dapat pengantin baharu dan lupakan isteri lamanya.
Bukan begitu, Olohun Iyo.
Roh aku hidup di pasar ini,
menahan kesedihan dan juga keseronokan.
Kau nampak wanita-wanita ini berkemas untuk pulang ke rumah?
Hari ini akan jadi hari terakhir aku lihat mereka.
Aku sudah bersedia nak ikut kau.
Beritahu saja aku, "Olohun Iyo, kau akan temani aku dalam perjalanan ini".
Maka, aku akan ikut kau.
Terima kasih atas kesetiaan kau, tetapi ia tidak boleh langkaui dunia ini.
Pasar ini umpama kampung halaman.
Aku berasa seperti di kampung halaman apabila aku bersama wanita-wanita ini.
Aku berasa sangat selesa di sini.
- Ayahanda, salam sejahtera. - Salam sejahtera.
Syabas!
Malam ini, aku akan baringkan kepala aku di atas riba mereka.
- Ayahanda. - Tentu seronok nanti.
Kemudian, aku akan tidur.
Ayahanda memang begitu.
Peluh mereka…
Bau badan mereka…
Bau indigo pada pakaian mereka,
akan menjadi hembusan udara terakhir
yang aku sedut
sebelum aku pergi bertemu nenek moyangku.
Terima kasih, Ayahanda.
Kami mengasihimu.
Penoreh wain pokok palma! Salam sejahtera.
Salam sejahtera.
Salam sejahtera, Ayahanda.
- Salam sejahtera, Ayahanda. - Syabas, anak muda. Terima kasih.
Apabila masanya sudah tiba,
kau akan melihat aku menari di laluan sempit
yang sudah diambil oleh nenek moyangku.
Aku sudah buat keputusan dan tiada apa-apa boleh halang aku ke akhirat malam ini.
Tuanku pasti tiada apa-apa yang akan halang Tuanku?
Tiada apa-apa yang boleh halang penunggang kuda Sang Raja.
Kami bersorak untuk Tuanku!
Kami tahu Ayahanda tidak akan mengecewakan kami.
Aku dalam perjalanan untuk bertemu Raja dan mahaguru aku.
Kami mengenalimu sebagai lelaki yang terhormat.
Terima kasih.
Dunia yang kita kenali ini ada pengakhirannya.
Kehidupan adalah sebuah penghormatan
dan ia berakhir apabila penghormatan berakhir.
Oh, si dara bermata lembut
Kamu faham?
Oh, si dara bermata lembut
Rambutmu yang cantik Telah mempesonakan kami
Oh, si dara bermata lembut, mata yang
Hampir sempurna, gigimu
Putih berkilat
Pinggulmu sempurna
Rambutmu yang cantik Telah mempesonakan kami
Oh, si dara bermata lembut
Rambutmu yang cantik yang mempesonakan Oh si dara bermata lembut
Beritahu aku, kawan…
Oh, si dara bermata lembut
- Adakah aku masih berpijak di bumi? - Ya.
Adakah aku masih berada di pasar yang sangat aku sayangi?
Ya.
- Atau aku sudah berada di akhirat? - Tidak.
Adakah aku sudah berjumpa moyang aku yang sudah pergi?
Tidak.
- Adakah aku masih di pasar? - Ya.
Kenapa tanya soalan-soalan ini, Elesin?
Kau masih berpijak di bumi.
Suara yang Ayahanda dengar ialah suara Olohun Iyo, bukan malaikat di syurga.
Baiklah, jika begitu…
Beritahu aku, siapakah si dewi cantik di sana?
Tidak, Iyaloja, aku kenal semua kawan wanita kau.
Siapakah dia?
Elesin. Elesin Oba.
Di mana kamu cakap aku berada sekarang?
Kau masih dalam kalangan orang hidup.
Wanita cantik itu tiba-tiba menceriakan pasar ini tak seperti sebelum ini.
Dia sudah bertunang dan akan berkahwin.
Dia sudah ada calon suami.
Bila-bila masa sahaja dia akan berkahwin.
Kenapa kau beritahu aku perkara ini?
Elesin, aku bukan nak menyinggung hati kau.
Hari ini hari kau dan dunia ini milik kau.
Namun, apa-apa sahaja yang kita buat ada akibatnya.
Siapa yang tidak mahu diingati?
Kau mahu aku nikmati saat-saat akhir aku di bumi?
Aku tak mahu berjalan membawa bagasi, aku nak berangkat dengan santai.
Aku nak berangkat dengan santai apabila aku pergi.
Apa kau cakap ini? Aku tak faham.
Aku mahu berangkat santai. Iyaloja, aku mahu badan aku santai.
Biar aku nikmati saat-saat akhir aku di bumi ini seperti yang aku suka.
Aku mahu pergi dan tinggalkan benih aku.
Iyaloja, ibunda bagi kebanyakan
Sentiasa suburkan fikiranmu dari dalam Sangat sedikit berbincang dengan orang
Jika kau ada enam rahsia Hanya kongsikan satu
Kerana orang yang paling rapat denganmu Ialah orang yang mungkin menyakitimu
Semua orang tersenyum dengan kehadiranmu
Tetapi tidak ramai menyokongmu
Iyaloja, ibunda, ibunda bagi kebanyakan
Salam sejahtera
Elesin, engkaulah insan terpilih
Engkaulah pesuruh yang terpilih
Jangan peduli dengan si panas baran Engkaulah insan yang terpilih
Elesin, engkaulah insan yang terpilih Engkaulah pesuruh yang terpilih
Elesin, sudah dalam perjalanan ke akhirat.
Aku tak boleh tolak permintaan terakhirnya.
- Walau apa pun, Iyaloja… - Iyaloja!
Kita menanggung banyak risiko, aku akan penuhi hajat dia.
Iyaloja, budak perempuan ini bertunang dengan anak lelaki kau.
Ada kau beritahu dia?
Dia anak aku. Dia akan dengar hajat aku.
Bukankah aku yang lahirkan dia? Kehilangannya akan diubati.
- Elesin, Oba! - Ayahanda!
Kau ialah penunggang kuda Sang Raja
untuk puak Alaafin, anak kepada Atiba.
Oh Iyaloja, insan yang mulia yang berkuasa atas apa-apa sahaja.
Seseorang yang membimbing kita semua dengan kebijakannya.
Terima kasih. Aku bersyukur.
Tidak kira apa jua pendirian aku, aku tak mampu
sepadan dengan kebesaran kau.
Aku hormati kau.
- Apa-apa saja dia sebut akan jadi hukum. - Baguslah.
Apakah yang ibu-ibu aku cakap? Adakah kau akan penuhi hajat aku?
Lebih baik kau kosongkan benih kau di bumi ke dalam rumah yang kami kenal dan cintai.
Berjalan dengan santai dan tinggalkan benih terakhir dengan kami di bumi,
tempat kau lahir.
Iyaloja, ibunda kepada kita semua.
Kami gembira dengan kebijakanmu.
- Ya, sememangnya. - Ibu yang baik.
- Elesin Oba - Iyaloja.
Mata kau selalu kepenatan.
Baiklah, aku berikan restuku.
Baiklah, bawa berita baik ini kepada pengantin baharu kita
dan persiapkan dia untuk perkahwinannya.
Elesin!
Apa-apa kau sebut akan jadi hukum
Iyaloja, ibunda kami Apa-apa kau sebut akan jadi hukum
Nikmatilah kehidupan Sang Raja
Kebenaran milik Ayahanda
Anak lelaki Alaafin dari Atiba
Kebenaran milik Ayahanda
Anak lelaki Alaafin dari Atiba
Mula-mula, kau tak mahu aku kahwini dia.
Kenapa? Kau juga yang mahu "berangkat santai".
Tak mengapa.
Namun, benih yang kau mahu tanam,
jangan biarkan ia benih yang datang bersama sumpahan.
Apa maksud kau?
Baiklah, aku tak mahu berkecil hati.
Kenapa nak berkecil hati, bukankah aku sudah penuhi hajat kau?
Aku akan suruh mereka siapkan bilik pengantin kau.
Namun, orang yang sama ini juga akan persiapkan kain kapan kau.
- Iyaloja. - Ada apa?
Perlukah kau lancang mulut?
Baiklah. Pergilah persiapkan kain kapan aku.
Namun, jari-jemari pengantin baharu aku mestilah membelai badan aku…
sehingga aku bertemu moyang-moyang aku di akhirat.
Elesin Oba,
- kau memang bangsat. - Memanglah.
- Baiklah, persiapkan diri kau, Elesin. - Aku sudah siap.
Baguslah kalau begitu. Baguslah.
Apa itu?
Oh, kau rupanya, Amusa.
Kenapa kau ketuk-ketuk benda? Kenapa tak ketuk pintu?
Tn. Pilkings.
Apa yang terjadi kepada kau?
Oh, Amusa. Apa yang terjadi?
Puan.
Apa yang terjadi kepada kau?Cakaplah!
Kostum kau, sayang. Pakaian cantik kita.
Saya terlupa tentang itu.
Aku rasa kau telah buat hati jahilnya terkejut. Kasihan dia.
Mengarut, dia seorang Muslim.
Sudahlah, Amusa. Kau tak percaya semua benda mengarut ini. Betul tak?
Aku ingat kau seorang Muslim yang baik.
Tn. Pilkings, aku merayu.
Apa yang awak fikir awak buat dengan pakaian itu?
Ia milik orang mati, bukan milik orang hidup.
Oh Amusa, kau memang mengecewakan.
Aku bersumpah di sebelah kau di kelab.
"Terima kasih Tuhan untuk Amusa, dia tak percaya upacara beradun-adun".
Sekarang, tengoklah diri kau!
Tuan, aku merayu,
tanggalkannya.
Ia tidak sesuai untuk lelaki macam kau.
Aku sudah pun pakai.
Jane dan aku bertaruh yang kami akan dapatkan
hadiah pertama di majlis tari-menari.
Jadi, fikirlah logik sedikit.
Kau nampaknya lupa yang kau seorang pegawai polis
yang berkhidmat untuk Kerajaan Tuanku.
Sekarang, kawal diri kau, laporkan urusan kau
atau berdepan tindakan disiplin.
Ia urusan hidup dan mati.
Bagaimana aku boleh kaitkan diri dengan orang yang memakai pakaian orang mati?
Ia umpama bercakap menentang kerajaan dengan seseorang berseragam polis.
Aku akan datang balik.
Sekarang!
Oh Amusa,
apa yang nak ditakutkan dengan kostum ini?
Kita rampas ini daripada pemimpin puak Egungun yang bermasalah
yang ditangkap pada bulan lalu.
Jika muzik juju tidak memudaratkan kau,
jadi kenapa ini memudaratkan kau sekarang dengan hanya melihatnya?
Puan,
aku menangkap pemimpin puak yang buat masalah,
tetapi aku tak boleh sentuh pakaian bertopeng ini. Aku tak boleh salah guna.
Aku urus pakaian bertopeng ini dengan hormat.
Tulis laporan kau atau apa-apa sahaja di atas kertas, Amusa.
Kemudian, keluar kau dari sini.
Mari, Jane.
Jane!
Aku datang, sayang. Aku hampir siap.
Tak penting kau sedang bersiap atau tak, dengar aku baca ini.
Apa dia?
Laporan Amusa.
"Aku perlu melaporkan bahawa aku mendapat maklumat
yang seorang ketua terkemuka,
bernama Elesin Oba,
akan melakukan kematian malam ini disebabkan oleh adat orang pribumi.
Disebabkan ini kesalahan jenayah,
aku menunggu arahan lanjut di pejabat yang bertugas. Sarjan Amusa".
Adakah aku dengar kau cakap melakukan kematian?
Jelas sekali maksud dia pembunuhan.
Maksud kau, pembunuhan ritual?
Sudah pasti.
Adakah itu maksudnya kita langsung tak dapat pergi ke majlis tari-menari?
Tidak!
Aku akan suruh pegawai tangkap dia. Semua orang terlibat secara jauh.
Sebagai ibu kepada tunang anak lelaki aku.
Aku mahu kau berani.
Nenek moyang sudah bercakap tentang malam ini.
Kita sudah putuskan untuk penuhi hajat terakhir Elesin di bumi.
Dia sudah bersedia untuk pergi bertemu nenek moyangnya.
Anak perempuan kau akan jadi orang pertama yang akan terima benih Elesin,
dipenuhi dengan keberanian hebat
dan kekuatan keturunannya.
Aku ingin kita menghormatinya.
Ibu, persiapkan anak perempuan kau untuk menerima Elesin.
Ayah,
mari kita bergembira
kerana hasrat nenek moyang sudah tertunai.
Akanni ibu,
kau anak sulungku dan aku ibumu.
Lihat sekeliling kau,
semua yang kau lihat adalah milik kau, bahkan lebih daripada itu.
Hormati ibu
dan percaya dengan nenek moyang kita.
Malam ini, lelaki terhormat itu akan pergi menyapa mereka.
Mengapa kita semua berkumpul di sini? Untuk meraikan majlis kahwin
Aku tanya mengapa kita semua Berkumpul di sini?
Untuk meraikan majlis kahwin
Biarkan manik bergoncang berirama Untuk meraikan majlis kahwin
Manik di pinggang bergoncang berirama Untuk meraikan majlis kahwin
Biarkan manik bergoncang berirama Untuk meraikan majlis kahwin
Tuan?
Masuklah, Joseph!
Aku tak tahu di mana kau ambil semua tanggapan taktik besar-besaran ini.
Mari ke sini.
Tuan?
Apa yang akan berlaku di pekan malam ini?
Malam ini, tuan?
Maksud tuan, ketua yang akan bunuh diri dia sendiri?
Apa maksud kau, bunuh diri dia sendiri?
Maksud kau, dia akan bunuh seseorang, bukan?
Dia tidak akan bunuh sesiapa
dan tiada sesiapa akan bunuh dia. Dia akan mati begitu sahaja.
Mati? Tiada orang mati begitu sahaja.
Ini hukum dan adat pribumi.
Si Raja mangkat bulan lepas. Malam ini majlis pengebumiannya.
Namun, sebelum mereka boleh tanam dia, Elesin mesti mati
untuk menemaninya ke syurga.
Aku nampaknya ditakdirkan untuk berdepan lebih kerap
dengan lelaki itu berbanding dengan mana-mana ketua yang lain.
Lelaki yang dipanggil Ketua Penunggang Kuda Sang Raja.
Simon, ada apa hal?
Dialah ketua yang berkelahi dengan aku kira-kira tiga atau empat tahun lepas.
Aku tawarkan untuk anak dia masuk ke sekolah perubatan di England, ingat?
Ya, sekarang aku ingat. Anak muda yang paling sensitif.
Apa nama dia?
Olunde.
Orang jahil tua mahu dia kekal di situ dan teruskan beberapa
tradisi keluarga atau yang lain.
Kemudian, aku tak boleh faham kekecohan yang dia buat. Aku betul-betul perlu
bantu budak itu lepaskan diri daripada kurungan tertutup
dan bawa dia naik bot yang seterusnya.
Budak lelaki paling bijak, sangat cerdik.
Budak yang paling sensitif, kau tahu.
Sekarang dia akan menjadi doktor kelas pertama.
Dia sudah tetapkan fikirannya untuk itu.
Selagi dia mahu bantuan aku, dia dialu-alukan.
Kita berkumpul di sini Untuk minum wain pokok palma
Perbualan kita tadi Antara kau dan aku, kekal di sini
Kita berkumpul di sini Untuk minum wain pokok palma
Siapakah yang cukup berani bawa aku pergi daripada keseronokan malam ini?
Aku, kawan kau.
- Aku sudah tiba. - Olunde.
Lelaki yang tinggalkan kami untuk pergi ke England sudah balik, tepat pada masanya,
tanpa peringatan awal?
- Adakah kau seorang peramal? - Tidak.
Aku cuma seorang doktor.
Dr. Olunde, ingat itu.
Olunde.
Aku dengar Raja kita mangkat bulan lepas.
Ada majlis kahwin malam ini?
Olunde, kau lebih kenal ayah kau berbanding orang lain.
Dia akan berkahwin?
Malam ini?
…Hanya akan terlibat Hutang dan hutang lagi
Joseph!
Ya, tuan.
Bunyi gendang apa ini?
Aku tak tahu, tuan.
Apa maksud tak tahu?
Baru dua tahun sejak kau tukar agama.
Jangan beritahu aku yang air suci mengarut itu juga sudah
hapuskan memori puak kau.
Tuan!
- Sekarang kau sudah lakukannya. - Apa yang aku sudah lakukan sekarang?
Dengar, Joseph, beritahu sahaja aku. Adakah bunyi gendang ini
berkait dengan kematian atau apa-apa yang seumpamanya?
Puan, itulah yang aku cuba cakap.
Aku tidak pasti.
Ia kedengaran seperti kematian ketua yang hebat,
kemudian ia kedengaran seperti majlis kahwin ketua yang hebat.
Ia betul-betul buat aku keliru.
Simon, jelas sekali kita akan terlepas majlis tari-menari ini.
Mengarut.
Ia keseronokan sebenar pertama yang kelab Eropah berjaya
anjurkan selama lebih setahun.
Habislah aku jika aku terlepas majlis itu.
Ia juga majlis yang agak istimewa.
Lebih istimewa daripada urusan kelab biasa yang menjolok mata?
Namun, kau tidak tahu yang Putera berada di pekan, bukan?
Dia akan menyerikan majlis dengan kehadirannya. Jadi, kita
wanita kesayanganku, akan dapatkan hadiah itu!
Tumpukan pada hadiah seperti mereka kata, lebih baik kita bersiap.
Dia akan terlibat dengan hutang dan hutang lagi
Tukang angkut barang di pasar Yang mahu saman Si Raja ke mahkamah
Hanya akan terlibat dengan hutang dan hutang lagi
Dengan hati-hati, Kami persiapkan pengantin kesayangan kami
Dengan hati-hati, kami siapkan pengantin Isteri kesayangan kami
Dengan hati-hati, Kami persiapkan pengantin kesayangan kami
TANGKAP TN. ELESIN DAN TAHAN DIA SEHINGGA…
Aku nak kau bawa nota ini terus kepada Sarjan Amusa.
Kau akan temui dia di pejabat yang bertugas.
Kayuh basikal kau dan pecut ke sana bersama nota ini.
Aku harap kau kembali tepat dalam masa 20 minit.
- Jelas? - Ya, tuan.
Jane sayang, lebih baik kita bersiap, untuk penampilan yang betul.
Penduduk daerah lain tentu sekali akan cemburu!
Biar isteri pertama menarik Isteri baharu lebih dekat
Kerana kau yang lebih tua
Isteri pertama menarik Amoke lebih dekat Kerana kau yang lebih tua
Kau yang lebih tua
Kau yang sampai dahulu
Kau yang lebih tua
Kau yang sampai dahulu
Isteri pertama menarik Amoke lebih dekat
Kerana kau yang lebih tua
Elesin, teruskan menikmati kehidupan
Seperti Oyo menikmati kemasyhurannya Di dunia hari ini
Elesin, teruskan menikmati kehidupan
Seperti Oyo menikmati kemasyhurannya Di dunia hari ini
Elesin, teruskan menikmati kehidupan
Seperti Oyo menikmati kemasyhurannya Di dunia hari ini
Oh, pengantin lelaki majlis hari ini
Teruskan nikmati dirimu Suami Amoke yang disayangi
Elesin, teruskan menikmati kehidupan
Seperti Oyo menikmati kemasyhurannya Di dunia hari ini
- Elesin, teruskan menikmati kehidupan - Elesin, teruskan menikmati kehidupan
Buatlah apa-apa sahaja kau suka Dengan aku. Oh, Elesin!
Seperti Oyo menikmati kemasyhurannya Di dunia hari ini
Aku serba kekurangan dengan kehadiranmu…
Elesin, teruskan menikmati kehidupan
Seperti Oyo menikmati kemasyhurannya Di dunia hari ini
Elesin, teruskan menikmati dirimu
Salam sejahtera, Amusa.
- Selamat datang. - Jangan sapa aku.
Ke tepi, biar aku lalu.
Dengar, aku datang atas urusan rasmi.
Ke mana kau mahu pergi, Amusa?
Ke dalam sana kerana aku tahu tempat dia berada.
Siapa?
Seseorang yang memanggil dirinya 'Elesin Oba'.
Amusa, kau tak faham.
Bukan dia panggil dirinya ‘Elesin Oba’. Keturunan dia panggil dia begitu.
Sama seperti ayahnya dipanggil begitu, anaknya juga akan dipanggil begitu.
Dengar, tiada apa-apa yang boleh dilakukan oleh Orang Putih kau.
Tunggu,
bukankah laut yang sama yang sentuh negeri kita di sini
yang sampai ke negara Orang Putih?
Ia laut yang sama.
Amusa, beritahu Orang Putih kau,
beritahu dia yang dia boleh sorokkan anak lelaki kami
selama yang dia mahu,
namun, apabila masanya sudah tiba,
laut yang sama yang bawa dia ke sana akan bawa dia balik kepada kami.
Kerajaan British cakap, "cukup."
Semua aktiviti haram ini mesti ditamatkan.
Jadi, siapa yang akan tamatkannya, Amusa?
Kau?
Kau memang tak faham. Malam ini, Ayahanda kami…
Ayahanda kami.
- Suami kami. - Suami kami.
Akan tunjukkan diri dia sebagai orang yang terunggul mengatasi hukum di negeri ini.
Ya.
Lihat, tiada apa-apa yang akan berlaku malam ini, atau pada bila-bila masa.
Ini satu kejahilan dan jenayah bagi sesiapa yang buat perkara ngeri ini.
Jangan kau tergigit lidah kau pula dengan bahasa Inggeris kau cakap malam ini.
Ibunda. Selamat datang.
Amusa.
Kenapa kau ke mari untuk hancurkan keseronokan orang?
Dia takkan boleh hancurkan keseronokan kita.
Iyaloja, aku gembira jumpa kau.
Kau kenal aku, kau tahu aku bukan pembuat masalah.
Namun, tugas tetap tugas.
Aku datang ke sini untuk tangkap Elesin Oba,
yang rancang nak bunuh diri sendiri dengan cara yang menyalahi undang-undang.
Suruh wanita-wanita ini ke tepi dan biar aku lalu.
Bagaimana pula dengan kau?
Apa hak kau nak halang ketua kami daripada melakukan tugasnya?
Tugas?
Apa jenis tugas itu, Iyaloja?
Apa jenis tugas? Soalan apa itu?
Apa lagi tugas lelaki kepada pengantin baharunya?
Iyaloja, adakah ini sepatutnya majlis kahwin?
Amusa,
tak kiralah apa yang Orang Putih telah ubah kau,
adakah dia juga halang kau daripada dapat pengantin untuk diri sendiri?
Walaupun kau tiada isteri, bukankah tuan kau ada isteri?
Pergi tanya dia dan dia akan beritahu kau.
- Iyaloja, ini bukan majlis kahwin. - Yakah?
Ia mungkin tak nampak macam majlis kahwin bagi kau,
tetapi pergilah tanya tuan kau apa yang dia akan buat
jika dia dihalang daripada lakukan tugas pada malam perkahwinannya sendiri?
Iyaloja, aku kata ini bukan majlis kahwin!
Amusa, sekarang aku faham maksud kau.
Kau mahu jadi saksi.
Kau mahu lihat betul-betul cara anak dara pecah dara.
Mungkin isteri-isteri dia masih menunggu dia untuk belajar.
Iyaloja…
Betul itu!
Suruh kawan-kawan kau agar jangan hina aku.
Lawak betul.
- Mereka tak patut hina aku. Jika tidak… - Apa yang kau akan buat?
- Aku akan buat masalah untuk mereka. - Sudah-sudahlah itu, Amusa.
- Konstabel. - Kau memang lawak.
Jumpa lagi, aku ingat kau cakap kau akan buat masalah.
Ibunda kami.
Kejar dia!
Pukul dia cukup-cukup!
Lawak sungguh!
Lihatlah
Ibu-ibu yang dikasihi, lihatlah
Terimalah
Ibu-ibu yang dikasihi, terimalah
Penyatuan tubuh ini, penyatuan jiwa ini
Penyatuan yang menyeronokkan ini
Terimalah
Lihatlah
Ibu-ibu yang dikasihi, lihatlah
Terimalah
Ibu-ibu yang dikasihi, terimalah
Penyatuan tubuh ini, penyatuan jiwa ini
Penyatuan menyeronokkan ini
Terimalah
Anda ibu-ibu bagi anak dara yang cantik,
nah, ambillah.
Ini bukan sekadar darah anak dara.
Ia penyatuan antara hidup dan benih daripada perjalanan aku.
Ini ialah roh aku,
yang terakhir daripada tubuh aku
dan jaminan kehidupan akan datang yang aku tinggalkan apabila aku jumpa moyangku.
Pengantin perempuan disanjung!
Oh, Ogun!
Oh, Ogun, kau makan anjing
Lakaaye, kami sudah bawa makanan kau
Dia yang sibuk mencari duit Biarkan dia mencari duit
Dia yang sibuk buat anak Biarkan dia ada anak
Kerana Ogun menganugerahkan Duit dan anak-anak dan keseronokan
Lakaaye, ayahku
Dia ada di sini dan di mana-mana sahaja
Ogun ialah dewa, jangan khianati dia
Masanya sudah hampir.
Si dia yang hebat akan pulang!
Menyapa nenek moyang kita
Si dia yang hebat akan pulang!
Gajah sudah terjatuh Dan tidak mampu bangun
Pewaris bagi pakaian bertopeng yang hebat
Dia mati dengan penuh penghormatan
Seorang putera terhormat Seorang pemakai topeng yang hebat
Oh menangislah
Si dia yang hebat akan pulang!
Si dia yang hebat meneruskan perjalanan Mencari gajah, perjalanan ke hutan
- Untuk cari kerbau, ke belantara - Untuk cari daun kering, di bawah pokok
Gajah sudah terjatuh Selamat tinggal Raja kami yang hebat
Kita hanya dapat bertemu dalam mimpi
Anjing Si Raja sudah mati…
dan kuda Raja perlu mengekori tuannya.
Gajah sudah terjatuh
Dan tidak dapat bangun
Ia tidur seperti gunung
Gajah sudah terjatuh
Dan tidak dapat bangun
Ia tidur seperti gunung
Ayah Olajumoke
Telah memasuki gua di dalam tanah.
Gajah sudah terjatuh
Dan tidak dapat bangun
Ia tidur seperti gunung
Majlis kahwin kita belum lagi selesai.
Majlis ini tidak akan selesai selagi aku belum mati.
Jadi, tunggu bersama aku sehingga saat itu.
Penyanyi-penyanyiku, tolong aku buat kali terakhir.
Di sinilah tempat aku dipilih
untuk meninggalkan dunia.
Di sinilah tempat aku mengenali cinta
dan ketawa, bukan di istana.
Lakukan satu penghormatan kepadaku.
Ada orang ingin matahari tidak terbit
Namun, ia tetap terbit jua
Di mata orang lain
Hujan tidak sepatutnya turun
Namun, ia tetap turun jua
Takdir seseorang akan sentiasa berjaya
Roh aku sudah bersedia…
untuk menjadi pesuruh Sang Raja.
Tuanku, kerajaan Tuanku mengalu-alukan Tuanku.
Boleh aku perkenalkan isteriku? Alice.
- Selamat petang. - Silakan.
Aku perkenalkan Pn. Taiwo Abioye
dan kakaknya, Pn. Bola Adegoke.
Terima kasih.
Salam sejahtera, Tuanku.
- Nigeria mengalu-alukan Tuanku. - Terima kasih banyak.
Selamat petang.
Puan.
Selamat petang, gembira dapat bertemu.
Selamat petang.
- Selamat petang. - Tuan.
Gembira dapat bertemu.
Tuan-tuan.
Teruknya sampai perlu buat begini.
Adakah ini orang yang memang kita perlu tunduk?
Pegawai Daerah dan isterinya.
Nampak sangat kedaerahan.
- Aku bersedia nak menuju - Kampung halaman kepada akhirat
Elesin Alaafin, kau dengar suara aku?
Malam sudah menjelang, Tiba masa untuk berangkat
Elesin Alaafin, kau dengar panggilan aku?
Malam sudah menjelang
Tiba masa untuk berangkat, Malam sudah menjelang
Dengan lembut, Rajaku.
Dengan lembut.
Jika kau tidak boleh datang, beritahu anjingku.
Aku tidak boleh menunggu terlalu lama di pintu.
Tinggalkan pakaian kau di hutan.
Anjing takkan lari lebih cepat daripada tangan yang beri dia makan daging.
Apabila kuda mencampakkan penunggangnya, ia berhenti berlari.
Elesin Alaafin tidak akan mempercayai haiwan
untuk pesanan dia antara Raja dan temannya.
Aku kata, jika kau berambus, anjing aku akan cari kau.
Elesin Oba tidak akan sesekali tersesat!
Aku bersedia untuk menuju Kampung halaman ke akhirat
Elesin tahu jalan ke destinasi terakhirnya.
Aku telah bebaskan diri aku daripada segala keinginan dunia.
Malam sudah hampir tiba.
Seperti yang kau lihat, ia mengatakan "kecemasan" di bahagian luar.
Aku memberanikan diri untuk membukanya kerana
Tuanku jelas sekali seronok dengan hiburan tadi.
Tentulah, tuan.
Adakah ia seteruk yang ia kata? Itu semua tentang apa?
Mereka ada adat pelik tertentu, tuan. Nampaknya kerana Sang Raja sudah mati,
ada ketua penting perlu membunuh diri.
Aku telah hantar Amusa untuk halang malapetaka ini.
Jelas sekali, dia tak dapat halang.
Sementara itu, orang aku yang bertugas sedang berarak
memakai kostum pribumi, jelas sekali dia jadi pemenang.
Sekarang, aku perlu maklumkan kepada Tuanku
bahawa ada rusuhan tercetus kira-kira dua batu dari sini.
Sarjan Amusa kadang-kadang suka menokok-tambah.
Dia kedengaran cukup terdesak.
Kau patut sentiasa maklumkan kepada aku, Pilkings.
Aku tidak sedar tentang semua ini sehingga malam ini, tuan.
Kerja keras, Pilkings. Kerja keras.
Jika kita biar benda kecil ini terlepas, di mana empayar kita berada nanti?
Kau beritahu aku. Di mana kita semua akan berada?
Aku rasa, tidur dengan nyenyak di rumah.
Apa kau cakap tadi, Pilkings?
Ia tidak akan berlaku lagi, tuan.
Ia tidak boleh berlaku, Pilkings. Ia tidak boleh berlaku.
Kita perlu menjadi tanah jajahan yang terjamin untuk Tuanku, Pilkings.
Tidak, ini tidak mungkin polis pribumi kita.
Adakah mereka ketua geng rusuhan itu?
Tuan, ini ialah pegawai polis saya.
Oh, maafkan aku, pegawai.
Kau memang nampak sedikit…
Aku rasa, mereka hilang sesuatu daripada pakaian seragam mereka.
Aku rasa mereka pernah ada selempang berwarna-warni.
Sedikit warna-warni sentiasa menarik perhatian pribumi, betul?
Di mana kita tadi? Bentangkan laporan kau.
Jangan kau cakap benda-benda mengarut lagi, Amusa.
Atau aku akan sumbat kau di bilik pengawal sebulan dan beri kau makan babi.
Baiklah. Kau uruskan hal ini, Pilkings.
Apa-apa sahaja yang kau buat, jangan sampai ia hilang kawalan.
Sentiasa bawa bertenang dan
bekerja keras, Pilkings.
Baik, tuan.
Adakah sudah tengah malam? Aku tak tahu pula sudah selewat itu.
Baiklah, kamu berdua, mari pergi.
Selamat malam, Puan.
Oh, Amusa.
Oh, Simon.
Siapa itu?
Aku tidak bermaksud mahu mengejutkan puan.
Aku mencari Pegawai Daerah.
Tunggu, adakah aku kenal kau?
Oh, ya!
Kaulah Olunde, anak muda yang pergi…
Pn. Pilkings!
Nasib baik. Aku datang ke sini mencari suami kau.
Olunde! Mari lihat diri kau.
Kau sudah menjadi anak muda yang segak.
Hebat, tetapi serius.
Tuhanku, bila kau pulang?
Kami baru bercakap tentang kau tadi. Bagaimana kau boleh masuk?
Aku dalam pelayaran yang sama dengan Putera Raja.
Kau…
Kau nampak agak cantik, Pn. Pilkings.
Daripada apa yang aku lihat.
Ya, ini. Ia menyebabkan sedikit kekecohan, aku boleh jamin itu.
Tak semuanya menyenangkan.
Kau tidak terkejut, aku harap?
Kenapa pula begitu?
Namun, tidakkah kau rasa agak panas memakai itu?
Ini semua demi sebab yang baik.
Apakah sebab yang baik itu, Pn. Pilkings?
Semua ini, majlis tari-menari. Tuanku berada di sini dan semua itu.
Itu sebab yang baik apabila kau mencemarkan topeng nenek moyang?
Jadi, kau memang terkejut. Mengecewakan sungguh.
Tidak, aku tidak terkejut.
Kau lupa yang aku kini habiskan masa empat tahun dalam kalangan orang kau.
Aku dapat tahu yang kau tidak hormati perkara yang kau tidak fahami.
Oh, jadi kau pulang dengan perasaan benci.
Kasihan sungguh, Olunde, aku minta maaf.
Aku rasa itu anak penunggang kuda.
Agak segak memakai sut.
Mendambakan anak muda tidak menjadikan kau sebagai kakak.
Pn. Pilkings, kau rasa kau boleh cari suami kau untuk aku?
Aku perlu bercakap dengan dia.
Simon…
ada sedikit masalah dengan pekan yang dia dihantar pergi.
Kenapa kau berada di sini?
Aku dapat telegram yang mengatakan Sang Raja sudah mangkat.
Aku datang untuk tanam ayahanda aku.
Nasib baik kau tak perlu melalui kedukaan itu.
- Simon akan menghalangnya. - Sebab itu aku mahu jumpa dia.
Dia membuang masanya.
Memandangkan dia begitu banyak membantu aku,
aku tidak mahu dia mencetuskan permusuhan dalam kalangan orang kami.
Terutamanya untuk hal yang sia-sia.
Olunde, ia bukan perkara sia-sia.
Ia tidak masuk akal.
Satu lagi kesilapan yang orang kau buat.
Kau yakin apa-apa yang nampak masuk akal dipelajari daripada kau.
Tak secepat itu, Olunde. Kau telah belajar mempertikai, aku boleh agak,
namun kematian ayahanda kau masih lagi adat yang kejam.
Sang Raja mati dan ketua suku mesti ditanam bersamanya.
Tengoklah betapa kau menjadi feudalistik!
Juga ini?
Walaupun di tengah-tengah perang yang menghancurkan,
tengok itu.
Apa gelaran yang kau akan beri untuk itu?
Terapi, ala British.
Pemuliharaan kewarasan di tengah-tengah kekacauan.
Orang lain akan panggil itu "kemerosotan".
Namun, ia tidak begitu menarik minat aku.
"Orang Putih" macam kau tahu cara nak teruskan hidup.
Perlahan-lahan melalui perang ini, aku melihat bahawa
seni kau yang terhebat ialah seni pemandirian.
Setidak-tidaknya berperikemanusiaan, biar orang lain hidup dengan cara mereka.
Melalui ritual bunuh diri?
Adakah lebih teruk dari bunuh diri skala besar? Perang yang ragut berjuta nyawa?
Dalam filem berita kau, aku dengar tentang kekalahan,
kekalahan pembunuhan mendalam yang digambarkan sebagai kejayaan strategi.
Sekarang aku tahu cara sejarah dicipta.
Aku sudah cukup menghabiskan masa mengkaji orang kau.
Aku tak nampak apa-apa, akhirnya, yang memberikan kau hak untuk
menghakimi cara orang lain. Tiada apa-apa langsung.
Oh, tolonglah!
Dengar.
Kau takkan dapat dengar apa-apa dengan muzik itu.
Bunyi apa itu?
Gendang.
Gajah sudah terjatuh Dan tidak dapat bangun
Boleh kau dengar bunyi gendang itu?
Dengar.
Gajah sudah terjatuh Dan tidak dapat bangun
Ia tidur seperti gunung
Elesin telah menggagalkan kita
Elesin telah gagal menjalankan tugasnya
Iyaloja beri amaran kepada Elesin Tentang melakukan hal yang betul
Namun Elesin gagal memenuhi janjinya Dia mengubah keadaan
Dia tinggalkan Raja kita Di pertengahan jalan
Antara bumi dan syurga
Sayang sekali
Oh, sayang sekali
Tengoklah.
Semuanya sudah berakhir.
- Maksud kau, dia sudah… - Ya, Pn. Pilkings.
Ayahanda aku sudah mati.
Keinginannya memang sentiasa membuak-buak.
Aku tahu dia sudah mati.
Bagaimana kau boleh jadi begitu tak berperasaan?
Sangat tidak berperasaan!
Kau umumkan kematian ayahanda kau seperti pakar bedah yang melihat pada…
tubuh orang asing!
Kau kejam sama seperti yang lain.
Ayahanda aku sudah mati dalam fikiranku kira-kira sebulan lalu.
Sejak aku dapat tahu tentang kematian Sang Raja.
Aku hidup dengan duka cita begitu lama sehingga tak boleh fikir dia masih hidup.
Aku fikir menjadi tugas aku sebagai orang yang mesti melakukan ritual itu
mendahului ayah aku.
Walaupun, dia sendiri telah mengajar aku.
Aku tak mahu buat apa-apa kesilapan.
Sesuatu yang boleh menjejaskan kesejahteraan orang aku.
Lepaskan aku!
Cukuplah dengan pakaian malu yang kau pakaikan pada aku.
Orang Putih! Jangan sentuh aku!
Itu suara ayahanda aku.
Bawa dia ke sel di kebun.
Kembalikan balik nama aku yang kau curi daripada aku.
Si hantu hutan pucat yang tiada nama.
Kita tak boleh buat kekecohan di sini. Bawa dia pergi.
Lepaskan aku!
Olunde.
Nak, jangan biarkan pandangan ayah kau membutakan mata kau.
Aku tiada ayah, lelaki yang tiada prinsip.
Kau nampaknya terpesona dengan bulan.
Ya, yang pucat itu.
Kembar kau di atas sana menarik fikiran aku.
Ia malam yang indah.
Yakah?
Cahaya di atas daun, ketenangan pada waktu malam.
Orang Putih, ini bukan malam yang aman!
Aku sudah cakap ia malam yang indah. Kau tahu…
senyap.
Adakah senyap sama seperti aman bagi kau?
Kau dengar tak aku cakap?
Aku kata malam ini tidak aman!
Orang Putih, dunia ini tidak aman!
Kau telah hancurkan keamanan yang berbaki di negeri ini.
Dengar! Tiada tidur di dunia malam ini.
Ia tetap tawar-menawar yang baik.
Jika dunia patut kehilangan tidur malam seseorang demi
menyelamatkan nyawa seorang lelaki.
Kau tidak menyelamatkan aku!
Kau hanya menghancurkan hidup aku, Orang Putih.
Kau rampas anak lelaki pertama aku.
Kau hantar dia ke negeri kau untuk ubah dia menjadi bayang-bayang kau.
Budak itu sepatutnya mengikuti jejak langkah aku,
yang kau curi daripada aku.
Ketika tiba giliran aku, kau halang aku daripada memenuhi takdir aku.
Ada kau fikir masak-masak tentang perkara ini?
Rancangan kau ini akan hancurkan dunia kami.
Tapi ia melebihi pemahaman kau.
Kau tak begitu percaya tentang itu.
Namun, dengar, Orang Putih.
Dunia telah ditetapkan untuk hanyut
dan penduduknya akan lenyap.
Kita hanya dikelilingi dengan kekosongan.
Kau telah halang aku daripada menjalankan tugas aku.
Namun, aku pasti yang anak aku ialah anak pertama yang sejati.
Pada awalnya, aku ingat dia sejajarkan diri dia
dengan musuh-musuh puak kami.
Bagus juga dapat cari dan belajar tentang rahsia musuh.
Namun dengar,
roh dia akan menghukum kau dan zuriat kau.
Perbincangan sedemikian agak sukar nak dipertimbangkan.
Jika kau tak mahu aku senangkan hati kau.
Aku tak mahu kau senangkan hati aku!
Jangan nak senangkan hati aku!
Ikut suka hati kaulah.
Aku sudah hilang tempat kemuliaan seorang ayah
dan suara aku sudah pecah.
Sebelum aku tinggalkan kau, boleh aku tanya kau satu perkara?
Aku dengar, Si Kulit Pucat.
Aku sudah begitu lama hidup dalam kalangan kamu dan tahu satu dua perkara.
Si tua menghampiri syurga dengan gerun,
kau minta dia tanggung sapaan kau.
Kau betul-betul fikir dia rela melakukan perjalanan itu?
Kita semua takut mati dan tiada sesiapa yang mahu mati.
Simon!
Apa hal ini…
Ketua Elesin, ada seorang lagi yang mahu berjumpa dengan kau.
Memandangkan dia bukan saudara kau, aku tak dapat benarkan dia masuk.
Anak kau telah hantar pesanan bersamanya, jadi terpulang kepada kau.
Aku kenal siapa dia.
Bau rasa malu aku telah pergi jauh dan tersebar luas.
Tak perlu anjing pemburu untuk mencarinya.
Dia sudah jumpa tempat persembunyian yang kau tempatkan aku.
Jika kau tak mahu jumpa dia, cakap saja dan aku akan suruh dia pergi.
Kenapa pula aku tak mahu jumpa Iyaloja?
Semua rasa malu aku
sudah tersebar luas.
Biarkan dia masuk. Biarkan dia datang.
Itu pun dia.
Sekarang, pertama, aku nak kau janji yang kau takkan buat benda bodoh.
Janji?
Orang Putih, kau mahu janji daripada aku?
Aku tahu kau mahu jadi lelaki yang begitu dihormati.
Aku tahu yang kau cari dia sebelum dia sampai ke sini.
Cari dia umpama kau takkan sesekali berani menyentuh ibu kau.
Aku akan duduk di luar sana dan bahkan melihat cara kau mengelipkan mata.
Ada apa lagi?
Bukankah kau sudah rampas semua penghormatan aku?
Bukankah kau telah kunci ia di dalam meja itu
di tempat kau tulis laporan hari ini?
Semua penghormatan orang aku, kau telah rampas daripada mereka.
Ditulis di atas kertas pengkhianatan itu, yang jadikan kau tuan kepada negeri ini.
Jika kau nak libatkan politik, kami terpaksa buat dengan cara kasar.
Puan, aku mahu kau kekal di atas garisan ini
dan tidak bergerak menghampiri pintu sel.
Pengawal, jika dia melangkah melebihi titik ini, tiupkan wisel. Mari, Jane.
Berani sungguh si cicak jalan mendada di hadapan merpati.
Manakala, dia berjanji dengan kita untuk bertarung dengan helang.
Aku tak mahu kau kasihan dengan aku, Iyaloja.
Jika kau tiada pesanan untuk aku, kau tentu takkan datang. Sekalipun
itu semua tentang sumpahan dunia, aku akan dengar.
Aku akan beritahu ketua-ketua yang lain
betapa kau menunjukkan keberanian melawan perang menentang Orang Putih
yang memihak kepada kau menentang kematian.
Kau memang menunjukkan keberanian, namun hanya dengan kata-kata!
Aku lebih daripada layak terima cemuhan kau.
Teruskan dan sebutlah.
Aku sudah beri kau amaran,
agar tidak tinggalkan benih sumpahan kau.
Namun, kau tak mahu.
Siapa kau yang mahukan penggantian diri
apabila kau sendiri belum bersedia untuk mati?
Kuasa aku meninggalkan aku!
Azimat dan jampi aku tidak berkesan.
Bahkan suara aku kurang kekuatan
apabila aku cuba menyerunya untuk bawa aku ke seberang sana.
Kau telah mengkhianati kami.
Kami berikan semua penghormatan yang diperlukan
termasuk pengantin perempuan untuk anak lelaki aku.
Namun tidak, kau cakap. Sebaliknya kau pilih
untuk meraikan keselesaan.
Iyaloja, cukup. Rasa malu aku sudah cukup berat.
Kau belum lihat apa-apa lagi.
- Aku bawa bagasi bersama aku! - Kau sudah mengeluarkannya!
Itulah yang layak kau terima.
Dia yang melanggar kebiasaan
akan berdepan akibat yang tidak diketahui.
- Aku kasihan dengan kau. - Aku tak perlu kasihan kau atau dunia.
Bahkan, aku ingin tahu dan perlu faham apa yang sedang berlaku.
Lelaki yang sudah lupa tujuan hidupnya. Jijik sekali pandangan
yang kau bawa kini.
Bukankah aku cakap yang aku datang bersama bagasi?
Ia kini dalam perjalanan.
Tiba masa untuk berangkat
Malam sudah menjelang Tiba masa untuk berangkat
Malam sudah menjelang
Tiba masa untuk berangkat
Elesin Oba, biar aku tanya kau satu soalan.
Bukankah mereka kata pokok pisang menggantikan dirinya dengan zuriatnya?
Atau dalam fikiran kau sendiri, adakah pisang yang menggantikan zuriatnya?
Iyaloja, apakah maksud semua ini?
Aku bukan minta terjemahan! Aku hanya bertanya soalan.
Adakah pokok pisang yang menggantikan zuriatnya?
Jawablah!
Tidak. Pokok pisang akan sentiasa menggantikan dirinya dengan zuriatnya.
Jadi kau tahu.
Ada orang wujud hanya untuk kucar-kacirkan dunia.
Elesin Oba!
Patutkah aku beritahu kau apa yang Tuhan sudah rampas daripada kau?
- Apa yang berlaku? - Dia sudah melintasi garisan.
Elesin, lihatlah diri kau sekarang.
Suatu ketika dahulu,
tiada sesiapa yang berani tolak Iyaloja ke tepi dengan kehadiran kau.
Kini, tengoklah apa yang sudah jadi kepada kau.
Aku rasa lebih baik kau pergi.
Orang Putih,
kau ada Putera Raja di sini yang datang dari negara kau.
Beritahu aku,
apabila dia mati,
adakah kau akan biarkan roh dia merayau di permukaan bumi?
Adakah kau tanam dia dalam kalangan kami di sini yang kau anggap separa orang?
Di negara kau, wujudkah keraian untuk orang mati?
Namun, kami tak buat ketua kami bunuh diri untuk pastikan dia ada teman!
Orang muda, aku bukan datang untuk bantu kefahaman kau.
Inilah lelaki yang melemahkan kefahaman yang membuat kau amat membenci kami.
Kau boleh tanya dia jika kau mahu.
Dia tahu maksud perjalanan Sang Raja, sebab dia bukan lahir semalam.
Dia tahu bahaya besar kepada puak kami apabila ayahanda kami yang mati,
orang tengah kami menunggu,
mengetahui yang kami telah mengkhianati dia.
Dia tahu waktu pintu sempit akan dibuka
dan ia tidak akan menunggu
si lembap yang jahat
yang takut dengan Sang Raja.
Dia tahu dia telah menyebabkan Raja kami terpaksa merayau dalam sia-sia.
Demi untuk diolok-olokkan oleh musuh dunia kami.
Lihat, apa yang kami minta daripada kau hanyalah sedikit.
Lepaskan Elesin
dan bebaskan Raja kami
supaya dia boleh berehat dengan aman bersama nenek moyangnya.
Pesuruh sudah semakin hampir, di usung oleh para wanita.
Inilah yang paling kecil daripada semua sumpah dia
dan inilah yang paling mudah untuk dipenuhi.
- Tiba masa untuk berangkat - Tiba masa untuk berangkat
Malam sudah menjelang
- Tiba masa untuk berangkat - Tiba masa untuk berangkat
Malam sudah menjelang
Tiba masa untuk berangkat
Bunyi apa itu, Bob?
Ada sekumpul wanita menyanyi di luar.
Beri laluan dan biarkan mereka masuk.
Bagaimana keadaan mereka?
Mereka tidak ramai dan nampak agak aman.
- Ada lelaki? - Dua atau tiga orang paling ramai.
Baiklah, biarkan mereka masuk, Bob. Ingatkan mereka untuk kawal diri mereka.
Aku harap kau faham yang jika terjadi apa-apa,
kau akan bertanggungjawab.
Orang aku sudah diarahkan untuk tembak pada isyarat masalah yang pertama.
Untuk menghalang satu kematian, kau sebenarnya akan bunuh lebih ramai?
Hebat sungguh logik Orang Putih.
Namun, jangan takut,
Putera Raja kau akan tidur dengan aman dan begitu juga tidur kami akhirnya.
Tiada siapa akan tanya kau.
Hamba Raja Kulit Putih,
biarkan Elesin penuhi sumpahnya
dan kami akan pulang untuk beri penghormatan kepada Raja kami sendiri.
Pegawai Daerah, jangan takut.
Aku ada pesanan untuk dihantar kepada Raja aku.
Tiada apa-apa lagi yang perlu dirisaukan tentang itu.
Olunde tentu sudah melakukannya.
Para ketua minta dia berucap tetapi dia tidak mahu,
tidak mahu selagi kau hidup.
Bahkan dari kedalaman semangat aku telah tenggelam,
aku temui sedikit keseronokan
kerana aku masih boleh jalankan tugas aku kepada Raja aku yang telah berangkat.
Malam sudah menjelang
Tiba masa untuk berangkat
Apabila api terpadam Menutupi dirinya dengan abu
Pisang mati Dan menggantikan dirinya dengan zuriatnya
Malam sudah menjelang
Tiba masa untuk berangkat
- Malam sudah menjelang - Tiba masa untuk berangkat
Malam sudah menjelang
Tiba masa untuk berangkat
Apa benda itu?
Itulah bagasi yang kau bungkus, Orang Putih.
Kami bukan datang untuk berlawan.
Aku tanya apa benda itu?
Bebaskan aku. Aku ada tugas yang perlu dilakukan.
Aku yakin tidak akan lakukannya.
Di situlah terbaringnya pembawa Raja aku.
Bebaskan aku! Supaya aku boleh lakukan apa yang diingini daripada aku.
Kau perlu buat apa-apa yang perlu kau buat di dalam sana atau tak buat langsung.
Aku telah pergi sejauh niat aku dengan urusan ini.
Aku perlu bercakap secara rahsia seperti ayah aku berbisik di telinga aku,
begitulah caranya aku mesti berbisik ke telinga anak sulung aku.
Ia bukan kata-kata yang aku boleh jerit kepada angin
atau langit malam. Lepaskan aku!
Simon…
Jangan masuk campur! Tolonglah!
Mereka telah membunuh kuda kegemaran Sang Raja,
mereka telah membunuh anjingnya.
Mereka telah usung mereka dari rumah ke rumah untuk terima doa untuk Raja kami.
Namun, Elesin enggan pergi.
Adakah melampau meminta dia bercakap dari hati ke hati dengan pembawa yang menunggu?
Elesin Oba.
Kau pun nampak betapa bahkan mereka juga tidak menyebelahi kau
dan halang kau daripada menjalankan tugas kau?
Elesin Oba,
aku panggil kau ini buat kali yang terakhir.
Ingat tak aku beritahu kau yang jika kau tak boleh datang,
kau patut hantar kuda aku.
Adakah lidah kau sudah tercabut daripada akarnya?
Aku cakap jika tiada bukit yang kau tak boleh daki,
tunggang kuda aku supaya kuda aku boleh bawa kau.
Dahulu, Elesin,
kau ada lidah yang melontar seperti kayu gendang.
Aku kata jika kau pergi, anjing aku cari laluan untuk aku, kakinya tahu jalannya.
Akhir sekali aku cakap jika tangan iblis menahan kau,
beritahu sahaja kuda aku. Aku takkan tunggu terlalu lama.
Di sini terbaring pesuruh Raja yang paling kaku.
Temanku, jika kau ikut ketika kau patut ikut,
kami tidak akan kata yang anjing telah melebihi tuannya.
Memang.
Jika kau pergi pada masa yang sesuai,
kami takkan kata yang kuda telah melebihi penunggangnya.
Jika kau telah angkat roh kau
dan menyeru keinginan untuk memutuskan pertalian hidup apabila gendang memanggil,
kami takkan kata yang itu bayang-bayang kau
yang jatuh untuk ambil tempat tuannya di jamuan itu.
Apa lagi yang tinggal?
Bercakap dengan bayang-bayang kau, yang kini mesti berkhidmat di tempat kau.
Di sini terbaring pesuruh kau, Elesin.
Teman Raja yang terpilih.
Aku tak boleh mendekatinya sekarang.
Tolong tanggalkan kain penutup.
Aku akan hantar suara aku dalam kedalaman kesunyian.
Lihat.
Penghormatan kau! Penghormatan isi rumah kau
dan penghormatan puak kita terbaring di sini.
Anak kau tidak sanggup biarkan penghormatan berangkat dari rumah kau,
jadi dia menghalangnya dengan nyawanya.
Elesin, sudah terbukti yang anak kau adalah ayah.
Gigi kau tidak lagi tajam.
Yang ada hanya gusi bayi di dalam mulut kau.
Elesin,
kami gantikan kuasa dunia di tangan kau, namun kau lihat ia tumpah.
Kau duduk sambil berpeluk tubuh,
sementara orang asing jahat menggoncangkan dunia kita ke dalam jurang kekosongan.
Kini pewaris kau ambil tempat kau.
Kami bukan dewa yang dapat meneka masa depan,
namun, anak muda ini telah menggantikan bapanya.
Kami tahu ini bukan cara yang betul.
Tidak, sememangnya tidak.
Dunia kita porak-peranda dengan kekosongan orang asing, Elesin.
Cepat!
Cepat.
Pegang dia.
Sekarang, mari kita lupakan si mati.
Bahkan lupakan juga yang hidup.
Sebaliknya, marilah kita jadi bayi yang belum lahir.
Malam sudah menjelang
Tiba masa untuk berangkat
Malam sudah menjelang Tiba masa untuk berangkat
Malam sudah menjelang
Tiba masa untuk berangkat
DALAM KENANGAN BIYI BANDELE 1967-2022
Terjemahan sari kata oleh Raihan Mansor